stanford-oval/wikipedia huggingface dataset:
Larry Brown (baseballpelaaja)

Larry Brown vuonna 1974.
Larry Leslie Brown (1. maaliskuuta 1940 – 13. huhtikuuta 2024) oli yhdysvaltalainen baseballpelaaja. Hän syntyi Länsi-Virginian Shinnstonissa ja vaikutti Major League -tasolla vuosina 1963–1974.
Brownin veli oli 35-vuotiaana aivokasvaimeen kuollut baseballpelaaja Dick Brown.
Ammattilaisjoukkueet

Cleveland Indians (1963–1971)
Oakland Athletics (1971–1972)
Baltimore Orioles (1973)
Texas Rangers (1974)
Sami Yaffa – Sound Tracker

| Sami Yaffa – Sound Tracker |
| --- | --- |
Tyyli:  musiikkiohjelma
Pääosissa:  Sami Yaffa
Alkuperämaa:   Suomi
Verkko:  Yle Teema
Esitetty:  2014 –
Tuotantokausia:  2
Tuotanto
Tuottaja(t):  Riku Rantala, Tuomas Milonoff
Tuotantoyhtiö(t):  GimmeYaWallet Productions
Aiheesta muualla
Virallinen sivusto
IMDb 
Sami Yaffa – Sound Tracker on Yle Teemalla esitettävä musiikkiohjelma, jossa Sami Yaffa matkustaa maailmalla ja tutustuu erilaisiin musiikkikulttuureihin ja muusikoihin. Sarja voitti parhaan musiikkiohjelman Kultaisen Venlan tammikuussa 2015 ja siitä on julkaistu Tommi Liimatan toimittama kirja. Toinen tuotantokausi alkoi lokakuussa 2015.
Ensimmäisen tuotantokauden jaksoissa Yaffan esittelemät matkakohteet olivat:
New York
Serbia – romanimusiikki
Pernambuco, Brasilia
Argentiina ja Uruguay – tango
Espanja – flamenco
Etiopia
Yhdysvallat – Americana (kaksiosainen jakso)
Toisen tuotantokauden aiheina ovat Jamaika, Senegal, Intia, Turkki ja Indonesia.
Helsingin juhlaviikkojen Huvilateltassa taltioitiin elokuussa 2014 serbialaisen KAL-yhtyeen ja Sami Yaffan yhteisesiintyminen. Yleisö osallistui videon tekoon kuvaamalla keikkaa. Elokuussa 2016 Sound Tracker tuli katsottavaksi Netflix-palveluun.
La Crête Bergthaler Mennonite Church

La Crête Bergthaler Mennonite Church on mennoniittakirkko Kanadassa. Vuonna 2006 sillä oli noin 1000 jäsentä ja 6 seurakuntaa.
Sami Österlund

Sami Österlund (s. 16. lokakuuta 1989) on suomalainen valmentaja ja pesäpallon pelinjohtaja, joka edustaa Hyvinkään Tahkoa. Hän on Ulvilan Pesä-Veikkojen kasvatti, jossa hän pelasi juniorivuodet ja toimi yhden vuoden A-poikien kakkospelinjohtajana.
Kaudeksi 2012 hän siirtyi Ulvilasta Porin Pesäkarhuihin, jossa hän toimi aluksi 2. pelinjohtajana ja lajivalmentajana. Vuonna 2014 hänestä tuli päävalmentaja ja 1. pelinjohtaja kesken kauden, Risto Ojanperän siirtyessä sivuun toiminnasta. Kaudesta 2014 alkaen hän toimi Pesäkarhujen päävalmentajana ja 1. pelinjohtajana aina kaudelle 2020 saakka.
Pesäkarhujen päävalmentajana hänelle kertyi yhteensä 211 ottelua. Vuoden 2014 päätteeksi hänet valittiin vuoden pelinjohtajaksi. Pesäkarhuissa työskennellessään hän saavutti yhteensä kahdeksan mitalia kesällä (3 hopeaa ja 5 pronssia) ja talvella Halli-SM mitaleja kertyi seitsemän (3 kultaa, 2 hopeaa ja 2 pronssia). Österlund valittiin Itä-Länteen yhteensä neljä kertaa (2014 B-tytöt, 2015, 2017 ja 2018 Naisten Superpesis). Vuoden 2017 Imatran Itä-Lännestä hän jättäytyi pois pelikiellon takia. Liitto-lehdistö otteluita hänelle kertyi kaksi (2016 ja 2017).
Heinäkuussa 2020 Joensuun Maila ilmoitti tehneensä 1+2 vuotisen sopimuksen Sami Österlundin kanssa. Österlundin työnkuvaksi ilmoitettiin Miesten Superpesisjoukkueen kakkospelinjohtaja ja lajivalmentaja. Helmikuussa 2021 Joensuun Maila ilmoitti Österlundin aloittavan urheilutoimenjohtajana jatkaen samalla kakkospelinjohtajan tehtäviään. Sopimus on muotoa 2+1. Kaudella 2023 Österlund toimi asiantuntijana Ruudun pesäpallolähetyksissä. Syyskuussa 2023 Hyvinkään Tahko nimitti Österlundin miesten Superpesis-joukkueensa kakkospelinjohtajaksi kaksivuotisella sopimuksella.
San Franciscon kansainvälinen lentoasema

San Franciscon kansainvälinen lentoasema (IATA: SFO, ICAO: KSFO) on kansainvälinen lentoasema San Franciscossa Kalifornian osavaltiossa Yhdysvalloissa. Vuonna 2019 se oli Yhdysvaltain seitsemänneksi vilkkain lentoasema. Lentoasema sijaitsee 13 kilometriä etelään San Franciscosta Millbraen ja San Brunon kaupunkien läheisyydessä San Mateon piirikunnassa. Lentoasema on yhdysväylä kaikkialle Amerikkoihin, Eurooppaan, Aasiaan, ja Australaasiaan.
Ekologisuus ja melutason pienentäminen

San Franciscon lentoaseman tavoitteena on alentaa kentän aiheuttamia kasvihuonekaasuja 25 % alemmas kuin ne olivat vuonna 1990. Kentän uskotaan saavuttavan tavoitteensa pian, sillä kasvihuonekaasujen tuotanto oli vuonna 2010 laskenut jo 17 % vuoden 1990 tason alapuolelle. Lentoasemalla on myös alettu käyttämään ekologisempia ajoneuvoja, kuten sähköautoja. Lisäksi kentän aiheuttamia saasteita on pyritty vähentämään istuttamalla lentokentän läheisyyteen tuhansia puita.
Sähkön ja veden osalta San Franciscon lentoasema on pyrkinyt vähentämään aseman vaatimaa sähkön- ja veden kulutusta sekä käyttämään enemmän uusiutuvia luonnonvaroja sähkön tuottamiseksi. Vuonna 2010 lentoaseman sähkönkulutus oli laskenut noin 6,3 % vuoden 2004 kulutukseen verrattuna. Aseman veden kulutus oli vuonna 2010 laskenut muun muassa vuotavien vesijohtojen korjaamisen ansiosta 14 % vuoteen 2004 verrattuna.
Lentoasema on pyrkinyt vähentämään myös aiheuttamiaan meluhaittoja lentokentän lähellä asuville ihmisille. Valtaosa lentokentän lentoliikenteestä ohjataan nykyisin nousemaan ja laskeutumaan San Franciscon lahden yli, minkä ansiosta lentokoneet eivät aiheuta niin suurta melua tiheään asutuilla alueilla. Lisäksi lentoasema on kustantanut vuodesta 1983 lähtien yli 15 000 kentän lähellä sijaitsevan omakotitalon äänieristyksen.
Kuvia

Lentoasema yöllä
Lentoaseman sisääntulotiet
Aiheesta muualla

Kuvia tai muita tiedostoja aiheesta San Franciscon kansainvälinen lentoasema Wikimedia Commonsissa
San Franciscon kansainvälinen lentoasema (englanniksi)
San Franciscon kansainvälinen lentoasema (Form 5010 PDF) (englanniksi)
Sadako Ogata

Sadako Ogata vuonna 2008.
Sadako Ogata (jap. 緒方 貞子; 16. syyskuuta 1927 Tokio – 22. lokakuuta 2019) oli japanilainen diplomaatti, joka toimi vuosina 1990–2000 UNHCR:n johtajana.
Ogata suoritti yliopisto-opintonsa Sophia-yliopistossa Japanissa ja oli vuodesta 1968 alkaen useiden Japanin delegaatioiden jäsenenä YK:ssa. Hän osallistui Rooman klubiin toimintaan, ja hänelle myönnettiin vuonna 2001 Indira Gandhin rauhanpalkinto.
Ogata nimitettiin lokakuussa 2003 Japanin kansainvälisen yhteistyön toimiston johtoon.
Larry Coryell

Larry Coryell
Larry Coryell (2. huhtikuuta 1943 Galveston, Texas – 19. helmikuuta 2017 New York, New York) oli yhdysvaltalainen jazzkitaristi. Hän syntyi Texasissa ja aloitti ensimmäisenä soittimenaan pianon. Opiskeltuaan Washingtonin yliopistossa journalismia hän muutti vuonna 1965 New Yorkiin, jossa hänestä tuli osa Chico Hamiltonin kokoonpanoa. Samana vuonna hän alkoi käydä jamisessioissa, joista seuraavaan vuoteen mennessä oli syntynyt uusi tyylisuunta, jazz-rock. Ensimmäisiä tämän tyylisuunnan levytyksiä oli saman vuoden Free Spirits.
Larry Coryellin suosio alkoi varsinaisesti vuonna 1967 hänen toimiessaan Gary Burtonin kvartetissa. 1960-luvun lopulla ja 1970-luvun alussa hän oli hyvin aktiivinen. Hän oli mm. triokiertueella Mitch Mitchellin ja Jack Brucen kanssa, levytti Charles Mingusin kanssa ja teki tunnetun fuusiojazzlevyn Spaces yhdessä John McLaughlinin, Billy Cobhamin, Chick Corean ja Miroslav Vitousin kanssa.
Coryell teki yhteistyötä myös muiden muassa Eric Claptonin, Jimi Hendrixin ja Paco de Lucían kanssa. Hänen maineensa on pitkälti hänen fuusiojazzvuosiensa varassa.
Valikoitu diskografia

Free Spirits (1966)
Lady Coryell (1969)
Spaces (1970)
Introducing the Eleventh House with Larry Coryell (1974)
European Impressions (sooloteos, 1978, vain LP)
Monk, Trane, Miles & Me (1999)
Gary Burtonin kvartetin kanssa:
Lofty Fake Anagram (1967)
San Franciscon maanjäristys 1906

Näkymä San Franciscosta maanjäristyksen jälkeen.
Kadun nimi reunakiveen valettuna San Franciscossa kesällä 2014.
San Franciscon vuoden 1906 maanjäristys oli Kaliforniassa 18. huhtikuuta 1906 tapahtunut tuhoisa maanjäristys, joka hävitti San Franciscon kaupungin sitä seuranneiden tulipalojen saattelemana lähes täysin. Järistys alkoi kello 5.12 paikallista aikaa ja kesti 45–60 sekuntia. Sen magnitudi oli 7,7–7,9. Järistyksen seurauksena kuoli yli 3 000 henkeä ja kodittomaksi jäi 250 000 ihmistä.
Maantiede

Maanjäristyksen keskus oli Tyynessämeressä aivan San Franciscon kaupungin edustalla. Järistyksen aiheutti San Andreasin siirroksen äkillinen liikahtaminen.
Maanjäristyksen seuraukset

Maanjäristyksessä kotinsa menettäneistä ihmisistä monet muuttivat läheiseen Oaklandin kaupunkiin, joka kasvoi maanjäristyksen seurauksena nopeasti.
Olettamuksen mukaan maanjäristyksen seurauksena sai alkunsa käytäntö katujen nimien valamisesta risteysalueiden reunakiviin. Syyksi mainitaan maamerkkien ja tienviittojen tuhoutuminen järistyksessä niin pahoin, että pelastushenkilöstöllä oli vaikeuksia suunnistaa kaupungin raunioissa. Reunakiveen valetun tien nimen pitäisi pysyä luettavissa onnettomuuden uusiutuessa. Todellisuudessa menettely määrättiin otettavaksi käyttöön jo järistystä edeltävän vuoden lopulla.
Aiheesta muualla

Kuvia tai muita tiedostoja aiheesta San Franciscon maanjäristys 1906 Wikimedia Commonsissa
Kyrölän koulu

| Kyrölän koulu |
| --- | --- |
Sijainti:  Puistotie 29–31, 04420 Järvenpää
Koordinaatit:  60.4601°N, 25.1075°E
Tyyppi:  suomenkielinen alakoulu
Perustettu:  1989
Rehtori:  Tiina Liimatainen, apulaisehtori  Hannu Leppänen 
Luokat:  1–6
Oppilaita:  noin 200
Verkkosivut
Kyrölän koulu on Järvenpään Kyrölän kaupunginosassa  toimiva noin 200 oppilaan suomenkielinen alakoulu (luokka-asteet 1–6).
Kyrölä (sukunimi)

Kyrölä on suomalainen sukunimi. Tunnettuja Kyrölä-nimisiä henkilöitä ovat:
Aapo Kyrölä (s. 1979), multimediayhtiö Sulakkeen perustajajäsen
Atte Kyrölä (s. 1988), lentopalloilija
Markus Kyrölä (s. 1995), kilpakävelijä
Pentti Kyrölä (aik. Randell, 1925–1999), puukäsityön opettaja ja lentokoneenrakentaja
Vilho Kyrölä (1911–1967), pakinoitsija ja toimittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Santiago Lange

| Mitalit | Mitalit | Mitalit |  |
| --- | --- | --- | --- |
|  Santiago Lange vuonna 2008. |  Santiago Lange vuonna 2008. |  Santiago Lange vuonna 2008. |  |
Maa:  Argentiina
Miesten kilpapurjehdus
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | Nacra 17 |  |
|  Pronssia | Ateena 2004 | tornado |  |
|  Pronssia | Peking 2008 | tornado |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Indianapolis 1987 | snipe |  |
|  Hopeaa | Mar del Plata 1995 | laser |  |
| Snipen MM-kilpailut   | Snipen MM-kilpailut   | Snipen MM-kilpailut   |  |
|  Kultaa | Buenos Aires 1985 | snipe |  |
|  Kultaa | Porto Alegre 1993 | snipe |  |
|  Kultaa | Rimini 1995 | snipe |  |
|  Hopeaa | La Rochelle 1987 | snipe |  |
| Tornadon MM-kilpailut   | Tornadon MM-kilpailut   | Tornadon MM-kilpailut   |  |
|  Kultaa | Palma de Mallorca 2004 | tornado |  |
|  Hopeaa | San Isidro 2006 | tornado |  |
|  Pronssia | Cádiz 2003 | tornado |  |
| Nacra 17:n MM-kilpailut   | Nacra 17:n MM-kilpailut   | Nacra 17:n MM-kilpailut   |  |
|  Hopeaa | Santander 2014 | Nacra 17 |  |
|  Pronssia | Aarhus 2018 | Nacra 17 |  |
Santiago Raúl Lange (s. 22. syyskuuta 1961 San Isidro, Argentiina) on argentiinalainen kilpapurjehtija ja olympiavoittaja. 184 senttimetriä pitkä ja 73 kilogrammaa painava Lange kilpailee Nacra 17 -luokassa. Kuusivuotiaana purjehduksen aloittanut Lange edustaa Club Náutico San Isidroa ja hänen valmentajanaan toimii Mateo Majdalani.
Lange on osallistunut kuusiin kesäolympialaisiin, joista ensimmäisiin vuonna 1988. Ensimmäisen olympiakultansa Lange saavutti Nacra 17 -luokasta yhdessä Cecilia Carranza Sarolin kanssa vuoden 2016 kesäolympialaisista Rio de Janeirosta. Tornado-luokasta Langella on pronssia vuosilta 2004 Ateenasta ja 2008 Pekingistä. Pan-Amerikan kisoista Langella on kaksi hopeaa vuosilta 1987 ja 1995.
Tornado-, snipe- ja Nacra 17 -luokkien MM-kilpailuista Lange on saavuttanut yhteensä neljä kultaa, kolme hopeaa ja kaksi pronssia.
Aiheesta muualla

Kuvia tai muita tiedostoja aiheesta Santiago Lange Wikimedia Commonsissa
Santiago Lange Kansainvälinen olympiakomitea. (englanniksi)
Larry Craig

Larry Craig
Larry Edwin Craig (s. 20. heinäkuuta 1945) on yhdysvaltalainen republikaanisen puolueen poliitikko. Hän edusti Idahoa Yhdysvaltain edustajainhuoneessa vuosina 1981–1991 ja senaatissa vuodesta 1991 vuoteen 2009.
Craig on syntynyt Idahossa. Hän valmistui Idahon yliopistosta ja jatkoi opintojaan George Washingtonin yliopistossa. Ennen uraa Yhdysvaltain kongressissa hänet oli valittu Idahon senaattiin vuosina 1974, 1976 ja 1978. Craig on National Rifle Associationin johtokunnan jäsen vuodesta 1983.
Craigilla on puoliso Suzanne ja tämän kanssa kolme adoptoitua lasta vaimon entisestä avioliitosta.
Vessaskandaali 2007

11. kesäkuuta 2007 Craig pidätettiin Minneapolisin lentoaseman WC:stä. Hän oli poliisin mukaan koputellut lattiaan ja heilutellut kättään koppien seinän alta, minkä siviiliasuinen poliisi tulkitsi homopartnerin hakua merkitseväksi eleeksi. Craig myönsi syyllistyneensä häiriökäyttäytymiseen, muttei ollut ilmoituksensa mukaan hakemassa minkäänlaista seksuaalista kontaktia.
Craig tunnetaan homovastaisista puheistaan. Tiedotusvälineille hän korosti jupakan yhteydessä olevansa heteroseksuaali. 8. elokuuta hän sai tuomion "siveettömästä käyttäytymisestä" (engl. disorderly conduct). Hän selvisi sakoilla ja vuoden valvomattomalla ehdollisella. Julkisuuteen tapaus pääsi vasta elokuun lopulla Roll Call -lehden jutun myötä.
Craig jätti luottamustehtävänsä eri valiokunnissa. Jotkut Yhdysvaltain senaattorit, kuten Kit Bond, Norm Coleman ja John McCain, vaativat jopa Craigin eroamista senaatista. Valkoisen talon antaman tiedotteen mukaan George W. Bush oli ilmaissut pettymyksensä Craigin toiminnan suhteen, mutta ei kommentoinut kohua herättänyttä tapausta laajemmin.
Craig ilmoitti syyskuun alussa jättävänsä senaattipaikkansa 30. syyskuuta. Hän perui myöhemmin eroilmoituksensa.
Hän ei kuitenkaan asettunut enää ehdolle vuonna 2008.
Kultatöyhtösifaka

| Kultatöyhtösifaka |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Heimo::  Indrit Indriidae
Suku::  Sifakat Propithecus
Laji::  tattersalli
Kaksiosainen nimi
 Propithecus tattersalli  Simons, 1988 
 Kultatöyhtösifakan levinneisyys
Katso myös
   Kultatöyhtösifaka Wikispeciesissä   Kultatöyhtösifaka Commonsissa 
Infobox OKNimi-testi OKIUCN-testi OK: 
Kultatöyhtösifaka eli kultakruunusifaka  (Propithecus tattersalli) on puoliapina, joka elää Madagaskarin metsissä ja pensasalueilla. Se on IUCN:n luokituksen mukaan äärimmäisen uhanalainen. Yksilöitä lienee jäljellä noin 6 200–10 000  ja ne elävät maantieteellisesti hyvin suppealla alueella. Elinalue on pirstoutunut, ja sifakat elävät eristäytyneinä populaatioina metsäsaarekkeissa peltoalueiden erottamina. Nykyisin myös kullankaivuu uhkaa alueen metsiä.
Nisäkäsnimistötoimikunta on ehdottanut lajin suomenkieliseksi nimeksi kultakruunusifaka. Aiemmin lajista on käytetty suomenkielistä nimeä kultatöyhtösifaka.
Ulkonäkö ja koko

Kultatöyhtösifakalla on lyhyt ja paljas kuono, joka tekee siitä inhimillisen näköisen. Päälaella kasvaa kullanoranssia karvaa, joka on antanut lajille nimen. Muuten turkki on yleisväriltään kermanvalkea. Eläin on noin 90 cm pitkä, ja sen häntä lisää pituutta lähes puolella metrillä. Jalat ovat paljon pitemmät kuin eturaajat. Painoa kertyy aikuiselle eläimelle noin kolme ja puoli kiloa.
Elintavat

Kultatöyhtösifakat elävät noin kuuden yksilön ryhmissä.
Ravinto

Kultatöyhtosifakat syövät raakoja hedelmiä, versoja, lehtiä ja kuivalla kaudella myös puun kuorta.
Aiheesta muualla

Laji.fi: Kultakruunusifaka (Propithecus tattersalli)
iNaturalist: Kultakruunusifaka (Propithecus tattersalli)
ITIS: Propithecus tattersalli (englanniksi)
UniProt: Taxonomy - Propithecus tattersalli (Golden-crowned Sifaka) (Tattersall's sifaka) (englanniksi)
Global Biodiversity Information Facility (GBIF): Propithecus tattersalli (englanniksi)
University of Michigan, Animal Diversity Web (ADW): Propithecus tattersalli, golden-crowned sifaka (englanniksi)
Rääpyslampi (Mikkeli)

| Rääpyslampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°47′04″N, 26°56′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Hepolampeen 
Järvinumero:  14.923.1.111
Mittaustietoja
Pinnankorkeus:  107,7 m  
Pituus:  230 m  
Leveys:  110 m  
Rantaviiva:  0,628 km  
Pinta-ala:  1,48 ha  
Saaria:  ei saaria 
 fiRääpyslampi 
Rääpyslampi  on Etelä-Savossa Mikkelissä  Rahikaisenkylän lähellä sijaitseva lampi.
Maantietoa

Lampi on 230 metriä pitkä, 110 metriä leveä, ja sen pinta-ala on 1,5 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 107,7 metriä mpy.
Kyrölä

| Kyrölä |
| --- | --- |
 Kaupungin kartta, jossa Kyrölä korostettuna.
Kaupunki:  Järvenpää
Suuralue:  Eteläiset kaupunginosat
Kaupunginosa nro:  4
Väkiluku:  2 467 (31.12.2014)
Kyrölä on Järvenpään 4. kaupunginosa. Kyrölä sijaitsee aivan kaupungin keskustan lähellä, vain 2 kilometrin päässä. Se sijaitsee eteläisessä Järvenpäässä ja sen rinnakkaisosia ovat Ristinummi, Lepola, Kinnari ja Satukallio. Vuoden 2014 lopussa kaupunginosassa asui 2 467 ihmistä.
Kyrölässä sijaitsee Ainolan asema (entinen Kyrölän asema), jossa pysähtyy R-juna puolen tunnin välein, sekä myöhäisjuna T. Kyrölässä on K-Market sekä päiväkoti ja Kyrölän koulu, jossa toimii esiopetusryhmät ja 1.-5.-luokat.
Kyrölässä sijaitsee pientalokylä Tanhuniitty (valmistunut 1975–1978), joka on Suomen ensimmäisiä alueita, jonka suunnittelussa otettiin huomioon erityisesti mahdollisuudet asukkaiden yhteistoiminnalle ja helpolle kanssakäymiselle.
Samppa Uimonen

| Samppa Uimonen |
| --- | --- |
 Samppa Uimonen 1983
Henkilötiedot
Syntynyt: 19. huhtikuuta 1927 Sortavalan maalaiskunta
Kuollut: 18. toukokuuta 2001 (74 vuotta) Kitee
Ammatti:  kanteletaiteilija kansanmusiikin esittäjä
Uimosen suunnittelema Karjalaan jääneiden vainajien muistomerkki Haapavedellä paljastettiin vuonna 1963.
Samppa Samuel Uimonen (19. huhtikuuta 1927 – 18. toukokuuta 2001) oli suomalainen kanteletaiteilija ja kansanmusiikin esittäjä.
Samppa Uimonen valmistui kansakoulunopettajaksi vuonna 1957 Kajaanin seminaarista.
Samppa Uimonen saavutti kaksi kanteleensoiton Suomen mestaruutta. Hän sai Kalevalaseuran kunniapalkinnon vuonna 1974. Opetusministeriö myönsi hänelle puolivuotisen taiteilija-apurahan vuonna 1986, ja valtion taiteilijaeläkkeen hän sai vuonna 1989. Vapaaksi taiteilijaksi hän oli jäänyt 1979.
Uimonen asui Kiteellä useita vuosikymmeniä. Hän perusti Heinoniemen koululle Kalevala-Forumin 1980-luvun lopussa. Heinonen muutti pois Kiteeltä 1997, mutta kyläyhdistys jatkoi Forumin toimintaa. Uimonen asui välillä Laitilassa, mutta palasi Kiteelle vuonna 2000.  Hänet on haudattu Kiteen Heinoniemeen, jossa hänen hautamuistomerkkinsä paljastettiin 15.9.2002.
Aiheesta muualla

Samppa Samuel Uimonen (Arkistoitu – Internet Archive) Janne Ilmola
Tuhatvuotinen karjala[vanhentunut linkki] Äänitearkisto
The Kantele Traditions of Finland (Arkistoitu – Internet Archive) Rahkonen
Kaarina Uusitalo + Samppa Uimonen
Elonet
Röyhytoppo

| Röyhytoppo |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Yksisirkkaiset Monocotyledoneae
Kladi::  Commelinids
Lahko::  Poales
Heimo::  Heinäkasvit Poaceae
Suku::  Tupsutopot Koeleria
Laji::  pyramidata
Kaksiosainen nimi
 Koeleria pyramidata  (Lam.) P.Beauv. 
Synonyymit
 Brachystylus cristatus Dulac  Koeleria cristata Pers.  Koeleria cristata var. pyramidata (Lam.) Pers.  Poa pyramidata Lam. 
Katso myös
   Röyhytoppo Wikispeciesissä   Röyhytoppo Commonsissa 
Infobox OKNimi-testi OK: 
Röyhytoppo (Koeleria pyramidata) on heinäkasvien (Poaceae) heimoon ja tupsutoppojen (Koeleria) sukuun kuuluva kasvilaji. Se on monivuotinen ja yleisväritykseltään puhtaanvihreä. Röyhytopon voi erottaa muista tupsutoppolajeista muun muassa teräväkärkisten kaleiden ja ulkohelpeiden myötä, mutta sitä voi kuitenkin olla vaikeaa erottaa sen sukulaislajeista isotoposta (Koeleria grandis) ja hentotoposta (Koeleria macrantha). Isotoppo luokitellaan usein kuuluvan röyhytopon nimialalajiin Koeleria pyramidata subsp. pyramidata.
Röyhytoppo on kasvutavaltaan tiiviisti mätästävä ja se ei muodosta maanalaisia rönsyjä. Röyhytopon varret voivat kasvaa noin 50 cm korkeiksi ja ne ovat hienokarvaisia. Lehtitupet ovat myös hienokarvaisia. Lehdet ovat kapeita sekä tasaisia ja niiden reunat ovat pitkäkarvaiset. Röyhytopon kukinto on noin 10 cm pitkä ja melko tiivis röyhy, jonka haarat ovat lyhyitä. Tähkylät ovat 6–7 mm pitkiä ja kaksi- tai kolmikukkaisia. Tähkylöiden kaleet ovat teräväkärkisiä. Ulkohelpeet ovat myös teräväkärkisiä sekä täplikkäitä ja usein jonkin verran karvaisia. Röyhytoppo kukkii kesä–heinäkuussa.
Röyhytoppo kasvaa kuivilla kalkkipitoisilla kasvupaikoilla. Suomessa röyhytoppoa on tavattu parilta paikalta Pohjanmaan rannikolta yli 50 vuotta sitten. Ruotsissa röyhytoppoa tavataan harvinaisena Etelä-Ruotsissa. Röyhytoppo on levinnyt Ruotsiin ulkomailta tuodun ruohonsiemenen mukana, minkä seurauksena se kasvaa tavallisesti vanhojen puistojen nurmialueilla.
Röyhytopon tieteellisen nimen lajinimi (pyramidata) tulee latinan kielen sanasta pyramis (suom. pyramidi) ja viittaa kukintona olevan röyhyn pyramidimaiseen ulkomuotoon.
Alalajit

Röyhytoppo jaetaan usein kolmeen alalajiin.
Koeleria pyramidata subsp. arenaria (Dumort.) Quintanar & Castrov.
Koeleria pyramidata subsp. pyramidata
Koeleria pyramidata subsp. schroeteriana (Domin) Quintanar & Castrov.
Aiheesta muualla

Suomen Lajitietokeskus: Röyhytoppo (Koeleria pyramidata)